བརྩམས་སྒྲུང་གསར་པ་བོད་དུ་ཐོག་མར་བྱུང་དུས་ཀྱི་ཡུན་གྱི་ངོས་ནས་བཤད་ན།དོན་གྲུབ་རྒྱལ་གྱིའབོལ་རྩོམ་ཞོགས་པའི་སྐྱ་རེངསདེམེ་ཏོག་ལྡུམ་རའི་ནང་གི་ཀླན་ཀའདི་ལས།འོན་ཀྱང་བོད་ཀྱི་བརྩམས་སྒྲུང་ཧྲིལ་པོའི་ལོ་རྒྱུས་ཀྱི་འཕེལ་རིམ་ལ་ངེས་ཤེས་འབྱུང་བའི་ཤེས་རྟོགས་ཀྱི་རིན་ཐང་གི་ཆ་ནས་བཤད་ན།བརྩམས་སྒྲུང་འདིའི་དགེ་མཚན་སྔ་མ་ལས་དམན་པ་ཞིག་གཏན་ནས་མ་ཡིན།མེ་ཏོག་ལྡུམ་རའི་ནང་གི་ཀླན་ཀའདིའི་ནང་ན་རབས་སྔོན་མ་སྲོལ་རྒྱུན་བརྩམས་སྒྲུང་གི་མའི་མངལ་གྱི་དྲི་མ་ཡོད་ལ།རབས་གསལ་པ་བརྩམས་སྒྲུང་གསར་པའི་བུའི་འོ་དྲིའང་ཡོད།འདིའི་ནང་ནས་རབས་སྔ་མས་རབས་ཕྱི་མ་བསྐྱེད་དུས་ཀྱི་ན་ཟུག་གི་འཁུན་བུ་གོ་ཐུབ་ལ།རེ་ལྟོས་ཀྱི་འཛུམ་མདངས་ཀྱང་མཐོང་ཐུབ།བརྩམས་ཆོས་འདི་ལས་ང་ཚོས་སྲོལ་རྒྱུན་གྱི་ཆ་མཐོང་ཐུབ་ལ་དེ་བཞིན་སྲོལ་རྒྱུན་བརྩམས་སྒྲུང་ལ་འདའ་འགོངས་མཛད་དེ་བརྩམས་སྒྲུང་གསར་པའི་ཆ་བསྐྲུན་ཡོད་པའི་གསར་རྙིང་གཉིས་ཀའི་ཕྱོགས་ཅུང་གསལ་བར་མཐོང་ཐུབ།དེ་བས་འདི་ལས་ལོ་རྒྱུས་ལ་ཤེས་རྟོགས་བྱ་བའི་ལོ་རྒྱུས་ཀྱི་རིན་ཐང་ཆེན་པོ་ལྡན་པ་ཡིན།